**5/2025.**

**Csanytelek Község Önkormányzata**

**Képviselő-testülete**

**2025. április 25.-én (pénteken)**

**du. 13.00 órai kezdettel megtartott**

**soros (nyílt) ülésének**

##  *Jegyzőkönyve*

**Napirendje:**

1. *Az ülés napirendjének jóváhagyása*

 Előadó: Somodi Balázs alpolgármester

1. *A Csongrádi Hivatásos Tűzoltó-parancsnokság 2024. évben végzett tűzvédelmi tevékenységéről szóló*

*beszámoló jóváhagyása*

Előadó: Somodi Balázs alpolgármester, Kató Pálné jegyző

1. *A településen elhagyott hulladék felszámolása érdekében szükséges intézkedésekről szóló önkormányzati*

*rendelet megalkotása*

Előadó: Somodi Balázs alpolgármester, Kató Pálné jegyző

1. *Szociális célú tüzelőanyag vásárlásához kapcsolódó pályázat benyújtása jóváhagyása*

Előadó: Somodi Balázs alpolgármester, Kató Pálné jegyző

1. *Az Esély Szociális Alapellátási Központ intézményvezetői kinevezése véleményezése*

 Előadó: Somodi Balázs alpolgármester, Kató Pálné jegyző

1. *Egyebek*

**Tartalomjegyzék**

Csanytelek Község Önkormányzata Képviselő-testülete 2025. április 25. napján megtartott (nyílt) soros ülésének jegyzőkönyvéhez

------------------------------------------------------------------------------------------------------------------------------------------

**Rendelet száma: Tárgya: Oldalszám E/NET/I \_\_\_\_\_\_\_**

**4/2025. (IV. 25.)** *A településen elhagyott hulladék felszámolása*

 *érdekében szükséges intézkedésekről szóló*

*önkormányzati rendelet*

**Tartalomjegyzék**

Csanytelek Község Önkormányzata Képviselő-testülete 2025. április 25. napján megtartott (nyílt) soros ülésének jegyzőkönyvéhez

------------------------------------------------------------------------------------------------------------------------------------------

**Határozat száma: Tárgya: Oldalszám:**

**20/2025. (IV. 25.) Ökt határozat**

 *Az ülése napirendjének jóváhagyása 4-5*

**21/2025. (IV. 25.) Ökt határozat**

 *A Csongrádi Hivatásos Tűzoltó-parancsnokság 2024. évben végzett 6*

*tűzvédelmi tevékenységéről szóló beszámoló jóváhagyása*

**22/2025. (IV. 25.) Ökt határozat**

 *Szociális célú tüzelőanyag vásárlásához kapcsolódó pályázat benyújtása jóváhagyása 7*

**23/2025. (IV. 25.) Ökt határozat**

  *Az Esély Szociális Alapellátási Központ intézményvezetői kinevezése véleményezése 8*

**J e g y z ő k ö n y v**

**Készült:** Csanytelek Község Önkormányzata Képviselő-testülete 2025. április 25.-én (pénteken) du. 13.00órakor megtartott soros nyílt testületi üléséről.

**Az ülés helye**: a Polgármesteri Hivatal díszterme

**Jelen vannak:**

 Somodi Balázs alpolgármester

Mucsi István képviselő

Kovács Andrea képviselő

Bartus László képviselő

Bernát János képviselő

**Távolmaradását bejelentette:** Erhard Gyula polgármester

Palásti Pál képviselő

**Tanácskozási joggal jelent meg:** Kató Pálné Jegyző, jegyzőkönyvvezető

 Vida-Zsótér Dóra Adó- és Pénzügyi Irodavezető-helyettes

 Kajtár István Tűzoltóparancsnok (Csongrád)

**Somodi Balázs** **alpolgármester:** köszöntötte a megjelent képviselőket és az ülésen tanácskozási joggal résztvevőket. Elmondta, hogy polgármester úr betegsége miatt a mai ülésen távollétében ő fogja levezetni ülést. Megállapította, hogy az ülés határozatképes, mert az önkormányzat képviselő-testülete tagjai közül 5 képviselő megjelent, 2 képviselő előzetesen bejelentett távolmaradását. . Ismertette az ülés napirendjére írásban általa kiadott meghívóban szereplő napirendi pontokat, amely a polgármester úr által kiadott meghívóval megegyező javaslat.

1. **Napirend**

**Tárgy: Előadó:**

*Az ülés napirendjének jóváhagyása* Somodi Balázs alpolgármestere

(A tárgyi meghívó e jegyzőkönyv melléklete)

**Somodi Balázs alpolgármester:**ismertette az ülésre polgármester úr által írásban kiadott meghívóban szereplő napirendi pontokat, melyhez kiegészítést nem fűzött. Megállapította, hogy a Képviselő-testület tagjai módosító indítványt nem tettek. Szavazásra bocsátotta az ülés napirendjére írásban kiadott meghívóban szereplő napirendi pontokat, mellyel a képviselő-testület külön-külön szavazással egyhangúlag 5 igen szavazattal egyetértett, ezért az alábbi döntés határozatba foglalására került sor.

**20/2025. (IV. 25.) Ökt határozat**

**Tárgy:** *Az ülés napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete rögzíti, hogy a település Polgármestere által írásban kiadott, 2025. március 28. napjára szóló meghívóban feltüntetett alábbi napirendi pontok ülésre való felvételével egyetért, annak módosítását nem kezdeményezi.

**Az ülés napirendje:**

1. *Az ülés napirendjének jóváhagyása*

 Előadó: Somodi Balázs alpolgármester

1. *A Csongrádi Hivatásos Tűzoltó-parancsnokság 2024. évben végzett tűzvédelmi tevékenységéről szóló*

*beszámoló jóváhagyása*

Előadó: Somodi Balázs alpolgármester, Kató Pálné jegyző

1. *A településen elhagyott hulladék felszámolása érdekében szükséges intézkedésekről szóló önkormányzati*

*rendelet megalkotása*

Előadó: Somodi Balázs alpolgármester, Kató Pálné jegyző

1. *Szociális célú tüzelőanyag vásárlásához kapcsolódó pályázat benyújtása jóváhagyása*

 Előadó: Somodi Balázs alpolgármester, Kató Pálné jegyző

1. *Az Esély Szociális Alapellátási Központ intézményvezetői kinevezése véleményezése*

 Előadó: Somodi Balázs alpolgármester, Kató Pálné jegyző

1. *Egyebek*

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző
* Irattár

**2.) Napirend**

**Tárgy: Előadó:**

*A Csongrádi Hivatásos Tűzoltó-parancsnokság 2024. évben végzett tűzvédelmi* Somodi Balázs alpolgármester

*tevékenységéről szóló beszámoló jóváhagyása* Kató Pálné jegyző

(A tárgyi előterjesztés és a beszámoló e jegyzőkönyv melléklete)

**Somodi Balázs alpolgármester:** *Szóbeli kiegészítést* nem tett. Kezdeményezte a beszámoló megvitatását, melyet vitára bocsátott.

**Kató Pálné jegyző:** *Szóbeli kiegészítésében* elmondta, hogy a tárgyi napirendi pontot a Pénzügyi Ellenőrző, Foglalkoztatáspolitikai és Településfejlesztési Bizottsága napirendi keretében tárgyalta, elfogadta és beterjesztette jóváhagyási javaslattal vonatkozó határozatát. Fontosnak tartotta, hogy 2024. évben sem fordult elő a Tűzoltó-parancsnokság tevékenységére vonatkozóan bejelentés, vagy panasz. Hozzáfűzte, hogy Parancsnok úrral polgármester úrral való munkakapcsolata példaértékű. Javasolta a beszámoló megvitatása utáni elfogadását, annak határozatba foglalását.

**K é r d é s nem hangzott el.**

**H o z z á s z ó l á s:**

**Kajtár István tű. alezredes, parancsnok:** hozzászólásában hosszan taglalta az elmúlt évben végbement feladat- és hatásköri változásokat, annak jogszabályi környezetét és a mindennapokban való kihatását. Részletekbe menően szólt arról a szervezeti változásról, amely a megyei parancsnokságtól, az általa vezetett parancsnokságig megtörtént, amely jelentős kihatást gyakorolt az egész érintett szervezet mindennapjaira. Adatok sokaságával támasztotta alá a szervezet kimagaslóan jónak ítélhető működési feltételeit, amely kihatással bír a Csanytelek Polgárőr és Tűzoltó Egyesület tevékenységére. A központi vonatkozó jogszabályokról is ejtett szót, benne az idei és jövő évi módosításokról, melyet át fogják rajzolni az eddigi gyakorlatokat, új feladatok kerülnek bevezetésre, továbbá átszervezés miatt további változások jöhetnek szóba. Köszönetet mondott a Képviselő-testület tagjainak, kiemelve a település polgármestere személyét, utalva a jó munkakapcsolatra, az ezáltal elért eredményekre, mellyel meg lehet felelni a jövő évi elvárásoknak.

**K é r d é s, hozzászólás nem hangzott el.**

**Somodi Balázs alpolgármester:** *Összefoglalójában* javaslatot tett a tárgyban kiadott előterjesztésben, az ahhoz csatolt beszámolóban foglaltak jóváhagyására. Javaslatát szavazásra bocsájtotta, melyből megállapította, hogy a Képviselő-testület egyhangú szavazással, 5 igen szavazattal elfogadta javaslatát és az alábbi határozatot hozta.

**21/2025. (IV. 25.) Ökt határozat**

**Tárgy:** *A*  *Szentesi Katasztrófavédelmi Kirendeltség Csongrádi Hivatásos Tűzoltó-parancsnokság 2024. évi tevékenységéről szóló beszámoló jóváhagyása*

**H a t á r o z a t**

**Csanytelek Község Önkormányzata Képviselő-testülete** napirendje keretében megtárgyalta és *elfogadta* a **Szentesi Katasztrófavédelmi Kirendeltség Csongrádi Hivatásos Tűzoltóparancsnokság parancsnoka** által a tűz elleni védekezésről, a műszaki mentésről és a tűzoltóságról szóló 1996. évi XXXI. törvény V. fejezet 30. § (5) bekezdése értelmében beterjesztett, a *Szentesi Katasztrófavédelmi Kirendeltség Csongrádi Hivatásos Tűzoltóparancsnokság illetékességi területén, a tűzvédelem érdekében tett intézkedésekről és az azzal kapcsolatos 2024. évben végrehajtott feladatokról szóló beszámolóját.*

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kajtár István tűzoltóparancsnok (Csongrád)
* Erhard Gyula polgármester
* Kató Pálné jegyző és általa
* Irattár

**3.) Napirend**

**Tárgy: Előadó:**

*A településen elhagyott hulladék felszámolása érdekében szükséges intézkedésről* Somodi Balázs alpolgármester

*szóló önkormányzati rendelet* Kató Pálné jegyző

(Tárgyi írásos előterjesztés és mellékletei e jegyzőkönyvhöz csatolva.)

**Somodi Balázs alpolgármester:** *szóbeli kiegészítést* nem fűzött az írásban kiadott előterjesztéshez.

**Kató Pálné jegyző:** *szóbeli kiegészítésében* elmondta, hogy a tárgyi önkormányzati rendelet-tervezetet, annak előzetes hatásvizsgálatát, általános és részletes indokolását előzetesen napirendje keretében ülésén tárgyalta az Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság, döntésük értelmében elfogadó javaslattal terjesztették be testület elé a tárgyalt napirendi pont dokumentumait. Mondandójában kiemelt jelentőséget tulajdonított a helyi civil szervezet közreműködése fontosságára és az illetékes Kormányhivatal Hulladékgazdálkodási Főosztálya közreműködésének. Kezdeményezte az előterjesztésben és ahhoz mellékletként csatolt dokumentumokban írtak elfogadását.

**K é r d é s, hozzászólás nem hangzott el.**

**Somodi Balázs alpolgármester**: *összefoglalójában* megállapította, hogy az előterjesztésre és mellékleteire vonatkozóan kérdés, hozzászólás nem hangzott el, módosító javaslat benyújtására nem került sor. Szavazásra bocsátotta az előterjesztés szerinti önkormányzati rendelet-tervezetet, az előzetes hatásvizsgálatot, az általános és részletes indokolásban foglaltakat, melyből megállapította, hogy a Képviselő-testület egyhangú 5 igen szavazattal (ellenszavazat és tartózkodás nélkül) elfogadta azt és megalkotta *a településen elhagyott hulladék felszámolása érdekében szükséges intézkedésről szóló önkormányzati rendeletet,* melyet a **4/2025. (IV. 25.) önkormányzati rendelet** szám alatt adott ki, amely a tárgyi előterjesztés mellékleteként került csatolásra. Az önkormányzati rendelet 2025. május 01. napján lép hatályba.

**4.) Napirend**

**Tárgy: Előadó:**

*Szociális célú tüzelőanyag vásárlásához kapcsolódó pályázat benyújtása jóváhagyása* Somodi Balázs alpolgármester

(A tárgyi írásban kiadott előterjesztés e jegyzőkönyv melléklete)Kató Pálné jegyző

**Somodi Balázs alpolgármester:** *szóbeli kiegészítést* nem tett.

**Kató Pálné jegyző:** *szóbeli kiegészítésében* szólt az eddig évek óta alkalmazott, jól bevált eljárásrendről, aminek egy szépséghibája van, ez a BM döntése időbeli eltolódása, amely komoly munkateher vállaláshoz vezet a feladat végrehajtásában résztvevők számára. Indítványozta a Pénzügyi Ellenőrző, Foglalkoztatáspolitikai és Településfejlesztési Bizottság által előzetesen véleményezett előterjesztés, annak határozati javaslata változtatás nélküli jóváhagyását.

**K é d é s, hozzászólás nem hangzott el.**

**Somodi Balázs alpolgármester:** *összefoglalójában* megállapította, hogy az előterjesztésben írtakra vonatkozó kérdés, hozzászólás nem hangzott el, módosító javaslat benyújtására nem került sor. Szavazásra bocsátotta az előterjesztés szerinti határozati javaslatot, melyből megállapította, hogy a Képviselő-testület egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**22/2025. (IV. 25.) Ökt határozat**

**Tárgy:**  *szociális célú tüzelőanyag vásárlásához kapcsolódó pályázat benyújtása jóváhagyása*

**H a t á r o z a t**

1. **Csanytelek Község Önkormányzata Képviselő-testülete** a Magyarország 2025. évi központi költségvetéséről szóló 2024. évi XC. törvény 3. melléklet 2.3.1. pont szerinti települési önkormányzatok szociális célú tüzelőanyag vásárlásához kapcsolódó kiegészítő támogatása jogcímén, a helyi önkormányzatokért felelős miniszter által kiírt pályázat alapján *szociális célú tűzifa vásárlása címén*

 ***420 erdei m3* mennyiségű lágy lombos tűzifa**

**vásárlásához támogatási igényt nyújt be.**

1. A Képviselő-testület kinyilvánítja, hogy *a tárgyi pályázat benyújtásához szükséges szociális rászorultság szabályozása* a szociális célú tüzelőanyag támogatásra való jogosultságról szóló 15/2023. (X. 27.) önkormányzati rendelete keretében megtörtént, továbbá rögzíti, hogy a tárgyi pályázati kiírásban és a tárgyi önkormányzati rendeletben szabályozott feltételeknek való megfelelés teljesítését **a szociális célú tűzifában részesülő rászorulók számára ellenszolgáltatás nélkül biztosítja.**
2. A Képviselő-testület rögzíti, hogy a tárgyi központi támogatás igénybevételéhez szükséges (2.000,- Ft/erdei m3+ÁFA) **saját anyagi forrás összegét**: **840.000.- Ft + ÁFA, azaz bruttó 1.066.800.- Ft** (egymillió-hatvanhatezer-nyolcszáz forint) a támogatás önrészeként és a felmerülő *valamennyi szállítási és fűrészelési költséget* a Magyarország 2025. évi központi költségvetéséről szóló 2024. évi XC. törvény 2. melléklet 1.3.1. pont szerint, a  *települési önkormányzatok szociális és gyermekjóléti feladatainak egyéb támogatása jogcímen biztosított forráskeretéből fedezi,* mellyel a Pénzügyi Ellenőrző, Foglalkoztatáspolitikai és Településfejlesztési Bizottság is egyetért.
3. A Képviselő-testület felhatalmazza Erhard Gyula polgármester urat és Kató Pálné jegyzőt a tárgyban szükséges további szükséges intézkedések, kötelezettségvállalások megtételére, nevében aláírások teljesítésére.

Végrehajtás határideje: 2025. 04. 30.

Végrehajtásért felelős: Erhard Gyula polgármester, Kató Pálné jegyző

Beszámolás határideje: végrehajtást követő testületi ülés

**Határozatról értesítést kap**:

* Magyar Államkincstár Csongrád-Csanád Vármegyei Igazgatósága Államháztartási Iroda (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Hivatal Adó- és Pénzügyi Iroda Vezetője
* Patainé Gémes Tímea Szociális Iroda Vezetője
* Irattár

5.)Napirend

Tárgy: Előadó:

*Az Esély Szociális Alapellátási Központ intézményvezetői kinevezése véleményezése* Somodi Balázs alpolgármester

 Kató Pálné jegyző

(A tárgyi előterjesztés és mellékletei e jegyzőkönyvhöz csatolva.)

Somodi Balázs alpolgármester: *Szóbeli kiegészítést* nem tett az írásban kiadott előterjesztéshez.

Kató Pálné jegyző: *Szóbeli kiegészítésében* tájékoztatta a testület tagjait arról, hogy a benyújtott előterjesztést mind a 4 Tagönkormányzat Képviselő-testülete tárgyalta, elfogadta és döntéshozatalra terjesztette a Társulás Társulási Tanácsa elé jóváhagyásra. Kezdeményezte az előterjesztés határozati javaslata jóváhagyását.

**K é d é s, hozzászólás nem hangzott el.**

**Somodi Balázs alpolgármester:** *összefoglalójában* megállapította, hogy az előterjesztésben írtakra vonatkozóan kérdés, hozzászólás nem hangzott el, módosító javaslat benyújtására nem került sor. Szavazásra bocsátotta az előterjesztés szerinti határozati javaslatot, melyből megállapította, hogy a Képviselő-testület egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**23/2025. (IV. 25.) Ökt határozat**

**Tárgy:**  *Az Esély Szociális Alapellátási Központ intézményvezetői álláshelyének betöltésére javaslat*

**H a t á r o z a t**

1. **Csanytelek Község Önkormányzata Képviselő-testülete** a Polgármester és a Jegyző által írásban benyújtott fenti tárgyú előterjesztését megtárgyalta, figyelemmel a Társulási Megállapodás V. fejezet 11. pont c) alpontjára, az Eseti Bizottság javaslatára, a Társulás és az önkormányzat között létrejött Feladatellátási Megállapodásában biztosított előzetes **véleményezési jogát gyakorolva** kinyilvánítja, hogy az *Esély Szociális Alapellátási Központ intézményvezetői feladatának ellátására* **Kádár-Kovács Márta pályázó** személyét alkalmasnak tartja, ezért javasolja intézményvezetőként való megbízását 2025. május 01.. napjától 2030. április 30. napjáig terjedő időre.
2. Csanytelek Község Önkormányzata Képviselő-testülete felhatalmazza Erhard Gyula polgármester urat e tárgykörben hozott testületi döntés Alsó- Tisza-menti Önkormányzati Társulás Társulási Tanácsában való képviseletére.

Végrehajtás határideje: 2025. április 30.

Végrehajtásért felelős: Erhard Gyula polgármester

Beszámolás határideje: következő soros Képviselő-testületi ülése

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester (Helyben)
* Kató Pálné jegyző és általa
* Alsó- Tisza-menti Önkormányzati Társulás Társulási Tanácsa Elnöke (Helyben)
* Esély Szociális Alapellátási Központ Vezetője (Helyben)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár

6.)Napirend

*Egyebek*

Kató Pálné jegyző: a májusi ülés előkészítése fontosságáról szólt, mivel több mint 10 napirendi pont tárgyalása vár a két Bizottságra és a Képviselő-testületre, így többek között a 2024. évi költségvetés módosítása, zárása, amely önkormányzati rendelet kiadásával zárul. A díszpolgári címre várományosként a Polgármester úr javaslata ismeretében jó eséllyel indulhat a településen értékmegőrzéssel több évtizede foglalkozó, közismert személy, akire az illetékes bizottság fog beterjeszteni indítványt.

Somodi Balázs alpolgármester: megköszönte az ülésen résztvevők megjelenését és az ülést 14 óra 25 perckor befejezettnek nyilvánította, bezárta azt.

K.m.f.

 .................................................................... .......................................................................

 Somodi Balázs alpolgármester Kató Pálné jegyző